Ņūporta

Ņūporta () jeb Kasneviza (, ) ir lielpilsēta Apvienotajā Karalistē, Velsas dienvidaustrumos, Ņūportas grāfistes boro lielākā apdzīvotā vieta un administratīvais centrs. Pilsēta atrodas Bristoles līča krastā pie Askas upes ietekas  uz austrumiem no Velsas galvaspilsētas Kārdifas un  no valsts galvaspilsētas Londonas. Pēc iedzīvotāju skaita tā ir trešā lielākā pilsēta Velsā. Ņūporta ir bijusi nozīmīga osta kopš viduslaikiem, kad normaņi šeit uzbūvēja pili.

 Vēsture 
Askas upes grīva bijusi apdzīvota jau kopš bronzas laikmeta. Mūsu ēras 75. gadā Romas impērija šeit uzbūvēja Iskas Augustas (Isca Augusta) cietoksni (mūsdienās – Kērleona), kas bija apdzīvots vismaz līdz 380. gadam.

11. gadsimta beigās normaņi lejpus Kērleonas uzbūvēja pirmo Ņūportas cietoksni, pie kura izauga pilsēta, kas savu pirmo hartu ieguva 1314. gadā. No 16. gadsimta Ņūporta attīstījās kā ostas pilsēta un amatniecības centrs – šeit bija attīstīta ādas miecēšana, ziepju gatavošana un cietes ražošana.

Pilsēta strauji attīstījās rūpnieciskās revolūcijas laikā, kad caur Ņūportas ostu izveda Dienvidvelsā iegūtās akmeņogles un dzelzsrūdu un Ņūporta izauga par vienu no lielākajām Velsas pilsētām. 1891. gadā Ņūportai piešķirts grāfistes boro statuss. Pilsētas attīstība turpinājās līdz Lielajai depresijai, kad tā apstājās, neskatoties un diversificēto ekonomiku – Ņūportā bija attīstīta ne tikai osta, bet arī dažādas rūpniecības nozares. Pilsētas attīstība atjaunojās pēc otrā pasaules kara un 2002. gadā sakarā ar karalienes Elizabetes II valdīšanas zelta jubileju tā ieguva lielpilsētas statusu.

 Atsauces 

 Ārējās saites 

Kategorija:Velsas pilsētas